བློ་སེང་ནི་སྤྱིར་བཏང་ནས་བོད་མི་རིགས་ལ་ཤ་ཞེན་དང་།བོད་མིའི་རང་དབང་སླར་གསོ།ཆོས་རིག་སྲུང་སྐྱོབ་སོགས་གཙོས་པའི་ལུས་སེམས་གཉིས་ཀ་བོད་དང་འདྲེས་པའི་བོད་མི་ཞིག་རྩ་བ་ཉིད་ནས་མིན།དེ་ལྟར་ཡིན་མིན་ཨ་རི་ལོ་བཅུ་གྲངས་བསྡད་ན་ཡང་ད་དུང་དེབ་སེར་པོ་མ་གཏོགས་ཨ་རིའི་མི་སེར་མ་བཟོས་པ་འདི་ཁོ་ནས་ར་སྤྲོད་བྱེད་ཐུབ་ལ།ད་དུང་འབུམ་རམས་པའི་ཆེད་རྩོམ་དེ་ཡང་བཙན་བྱོལ་བོད་མིའི་མང་གཙོའི་སྐོར་ནས་ཆེད་དུ་བྲིས་པ་འདི་དག་ཞ་ར་མིན་ན་མཐོང་ཐུབ་པ་ཞིག་རེདགསལ་ཁ་མེད་པའི་འབྲེལ་ལམ་སྣ་ཚོགས་བརྒྱུད་ནས་ཨ་རིར་སློབ་སྦྱོང་ངམ་གཞིས་སྐྱོད་གང་ཡིན་མི་ཤེས་པ་ཞིག་ཏུ་སོང་ཡོད་པ་དང་།ཤེས་རིག་ལས་ཁང་རྒྱུད་ནས་སློབ་ཡོན་ཐོབ་པའི་སློབ་མ་རྩེ་གྲས་ཀྱི་ཁོངས་སུ་བཏང་བ་ཡིན་པ་ཡོངས་གྲགས་ཡིན་བཞིན་དུ་འདི་འདྲ་སྡིག་པ་མིན་བཙུམ་གནང་བ་ནི་བཟང་སྤྱོད་མེད་པའི་མིའི་སྐད་ཆ་རང་རེདཧ་ཝར་གྱི་སློབ་མིང་སྐམ་པོ་ཞིག་ཡོད་ལས་ཆེ་མོད།དོན་སྙིང་ལྡན་པའི་ཤེས་བྱ་ཅི་ཡང་འབྱོར་མེད་པ་ནི་ལོ་ངོ་འདི་གའི་རིང་ང་ཚོར་གསལ་བོར་ཆགས་ཡོད།དེང་དུས་ཀྱི་ཤེས་ཡོན་ཚད་ལྡན་ཡོད་པའི་ལག་ཁྱེད་ཡོད་ཅིང་༧སྐུ་མདུན་ནས་ཀྱང་དེང་དུས་ཀྱི་ཤེས་ཡོན་ཚད་ལྡན་ཡོད་པའི་མཁས་དབང་རེད་ཅེས་ཞལདྲོན་མོ་ནས་བཀའ་གནང་བ་རྩིས་མེད་ཀྱིས་རྣ་བ་འོན་ཁུལ་བྱ་དོན་གང་ཡིན་ནམ།ཐ་ན་ཁོ་རང་གི་སྡོད་ཁང་གི་མ་དངུལ་ཚུན་ལ་གཞན་གྱིས་སྐྱོན་འཛུགས་བྱས་ཡོད་ཀྱང་།ང་ཚོའི་ཆེད་ལས་ཁྲིམས་ལུགས་མཁས་དབང་གིས་ཁྲིམས་ཐོག་ནས་དཀར་ནག་གི་དབྱེ་འབྱེད་བྱ་ཐུབ་མེད།སྒེར་ལ་སྐྱོན་འཛུག་བྱས་ཚད་ལ་ཁྲིམས་བཏུགས་བྱེད་ནས་འགྲོ་དགོས་ན་སྲིད་སྐྱོང་དང་ཚོགས་གཙོ་གཉིས་ཉིན་ལྟར་ཁྲིམས་ཁང་ན་དུས་ཚོད་སྐྱར་དགོས་མི་ཆགས་པའི་ངེས་པ་མི་འདུག་ལ།ལྷག་པར་དུ་དུས་སྐབས་འདི་འདྲ་ཞིག་སྐབས་ལ་དེ་ཁུངས་མེད་ལུང་མེད་ཀྱི་སྐྱོན་མེད་སྐྱོན་འདོག་དང་ནག་མེད་ཉེས་འགེལ་བྱེད་ཡོང་བ་ནི་ཆགས་སྡང་མ་སྤང་པའི་མིའི་སྤྱི་ཚོགས་ཀྱི་འགྲོ་སྟངས་ཤིག་རེད།